Návrh

NARIADENIE VLÁDY
Slovenskej republiky

z ............. 2026,


ktorým sa ustanovujú zraniteľní odberatelia elektriny a zraniteľní odberatelia plynu


Vláda Slovenskej republiky podľa § 95 ods. 4 zákona č. 251/2012 Z. z. o energetike a o zmene a doplnení niektorých zákonov v znení zákona č. 116/2026  Z. z. nariaďuje: 
§ 1 
Zraniteľným odberateľom elektriny je 
a) odberateľ elektriny v domácnosti,
b) odberateľ elektriny mimo domácnosti, ktorý 
1. za predchádzajúci rok nepresiahol celkový ročný odber elektriny 30 000 kWh, alebo
2. odoberá elektrinu na prevádzku zariadenia sociálnych služieb zapísaného do registra sociálnych služieb,[footnoteRef:1]) na prevádzku zariadenia sociálnoprávnej ochrany detí a sociálnej kurately,[footnoteRef:2]) na prevádzku bytového domu s nájomnými bytmi vo vlastníctve obce alebo vyššieho územného celku, ktoré sú určené na sociálne bývanie podľa osobitného predpisu,[footnoteRef:3]) alebo na prevádzku bytového domu s nájomnými bytmi v rámci štátom podporovaného nájomného bývania podľa osobitného predpisu,[footnoteRef:4])  [1:  ) § 62 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.]  [2:  ) § 45 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.]  [3:  ) § 21 zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov.]  [4:  ) Zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení neskorších predpisov.] 

c) skupina koncových odberateľov elektriny, ktorými sú vlastníci bytov a nebytových priestorov v bytovom dome,[footnoteRef:5]) odoberajúca elektrinu do odberných miest spoločných častí, spoločných zariadení a príslušenstva bytového domu, zákonne zastúpená spoločenstvom vlastníkov bytov a nebytových priestorov v dome 
alebo inou osobou, s ktorou vlastníci bytov a nebytových priestorov uzatvorili zmluvu o výkone správy bytového domu[footnoteRef:6]) alebo odberateľ elektriny, ktorý vykonáva v bytovom dome správu ako spoločenstvo vlastníkov bytov a nebytových priestorov v dome alebo ako iná osoba, s ktorou vlastníci bytov a nebytových priestorov uzatvorili zmluvu o výkone správy bytového domu, a to v rozsahu odberu elektriny do odberných miest spoločných častí, spoločných zariadení a príslušenstva bytového domu, ak [5:  ) § 2 ods. 1 písm. b) zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení zákona č. 205/2023 Z. z.]  [6: ) § 6 ods. 1 zákona Národnej rady Slovenskej republiky č. 182/1993 Z. z. v znení neskorších predpisov. ] 

1.  je užívanie týchto spoločných častí, spoločných zariadení a príslušenstva bytového domu spojené výlučne s užívaním bytov, nebytových priestorov 
alebo spoločných častí, spoločných zariadení a príslušenstva bytového domu len zraniteľnými odberateľmi elektriny v domácnosti, alebo
2. sa v bytovom dome nachádzajú telekomunikačné zariadenia poskytovateľov elektronických komunikačných služieb slúžiace výlučne užívateľom bytového domu alebo technologické zariadenia na výrobu tepla pre domácnosti, alebo
d) skupina koncových odberateľov elektriny, ktorými sú vlastníci bytov a nebytových priestorov v bytovom dome, odoberajúca elektrinu na výrobu tepla a ohrev teplej úžitkovej vody pre domácnosti, zákonne zastúpená fyzickou osobou 
alebo právnickou osobou vykonávajúcou správu spoločného tepelného zdroja zásobujúceho bytový dom teplom a teplou úžitkovou vodou.[footnoteRef:7])  [7:  ) § 2 ods. 1 písm. h) zákona Národnej rady Slovenskej republiky č. 182/1993 Z. z. v znení zákona č. 205/2023 Z. z.
] 


§ 2

Zraniteľným odberateľom plynu je 
a) odberateľ plynu v domácnosti,
b) odberateľ plynu mimo domácnosti, ktorý
1. za predchádzajúci rok nepresiahol celkový ročný odber plynu 100 000 kWh, alebo
2. odoberá plyn na prevádzku zariadenia sociálnych služieb zapísaného do registra sociálnych služieb, na prevádzku zariadenia sociálnoprávnej ochrany detí a sociálnej kurately, na prevádzku bytového domu s nájomnými bytmi vo vlastníctve obce alebo vyššieho územného celku, ktoré sú určené na sociálne bývanie podľa osobitného predpisu,3) alebo na prevádzku bytového domu s nájomnými bytmi v rámci štátom podporovaného nájomného bývania 
podľa osobitného predpisu,4) alebo
c) skupina koncových odberateľov plynu, ktorými sú vlastníci bytov a nebytových  
     priestorov v bytovom dome, odoberajúca plyn na výrobu tepla a ohrev teplej 
     úžitkovej vody pre domácnosti, zákonne zastúpená fyzickou osobou 
     alebo právnickou osobou vykonávajúcou správu spoločného tepelného zdroja 
     zásobujúceho bytový dom teplom a teplou úžitkovou vodou.

§ 3
Do 31. decembra 2026 sú zraniteľnými odberateľmi elektriny len odberatelia elektriny podľa § 1 písm. a), b) a d).


§ 4

Toto nariadenie vlády nadobúda účinnosť dňom vyhlásenia.


